"Quiero mercar una hermanina"  Autora: MªLuz Pontón  Ilustraciones: Francisco Pimiango  Editorial: Pintar-Pintar. Uviéu, 2010    Como nos confesó la  propia autora, MªLuz Pontón, na  entrevista que-y ficimos por cuenta de la espublización d'esti llibru, "Quiero mercar una hermanina" ta basada na historia real d'un neñu que quier aforrar pa poder comprar una hermana. Nestu casu Alicia, la protagonista de la historia, piensa no guapo que sería tener una hermana que l'acompañara nes nueches de velea. D'esta miente entama a aforrar y, como nun podía ser d'otru mou acaba plantegándo-yos a los sos pas el so ambiciosu plan. Otra miente la historia tamién fala d'otros temes d'educación en valores como l'adopción o la multiculturalidá.  Llibru especialmente indicáu pa los neños y neñes del Segundu Ciclu de Primaria (ente 8 y 10 años) nel que rescampla'l guapu rexistru d'asturianu que gasta l'autora davezu nes sos obres.